**คุณลักษณะอันพึงประสงค์ของนักเรียนโรงเรียนดรุณพัฒนา ด้านการเป็นคนเก่ง**

Concept : คนเก่งของเราคือคนที่ฟังเป็น พูดเป็น อ่านเป็น เขียนเป็น เรียนรู้เป็น คำนวณได้

มีทักษะกระบวนการทางวิทยาศาสตร์ ใช้ICTเป็น คิดเป็น บุคลิกภาพดี

**อย่างไรคือการฟังเป็น**

* ฟังอย่างตั้งใจ มีมารยาทในการฟัง
* จับใจความเรื่องที่ฟังได้
* มีพุทธิพิสัยในการฟัง (รู้จำ, เข้าใจ, นำไปใช้, วิเคราะห์, สังเคราะห์, ประเมินค่า)

**อย่างไรคือการพูดเป็น**

* พูดฉะฉาน ชัดถ้อยชัดคำ
* ออกเสียงถูกต้องตามอักขระวิธี
* พูดนำเสนอความคิดเห็นของตนเอง และสื่อความให้ผู้อื่นเข้าใจได้
* พูดอย่างมีหลักการ

**อย่างไรคือการอ่านเป็น**

* อ่านออกเสียงฉะฉาน ชัดถ้อยชัดคำ
* อ่านออกเสียงได้ถูกต้องตามอักขระวิธี
* ผู้ฟังรู้เรื่อง
* จับใจความเรื่องที่อ่านได้
* ย่อความเรื่องที่อ่านได้
* มีพุทธิพิสัยในการอ่าน (รู้จำ, เข้าใจ, นำไปใช้, วิเคราะห์, สังเคราะห์, ประเมินค่า)
* รักการอ่าน

**อย่างไรคือการเขียนเป็น**

* เขียนถูกต้องตามหลักภาษา
* ลายมือสวยงาม อ่านได้ เป็นระเบียบ
* สามารถเขียนสื่อความหมายจากเรื่องที่ฟัง/พูด/อ่าน/ดู/คิด ได้
* เขียนอย่างมีความคิดสร้างสรรค์
* สามารถเขียนงานประเภทต่าง ๆ ตามแต่จะสนใจ หรือตามวัย เช่น แผนผังความคิด/ความเรียง/เรียงความ/บทความ/นิทาน/บทภาพยนตร์/กลอน/เพลง ฯลฯ

**อย่างไรคือเรียนรู้เป็น**

* กล้าคิด/ทำ/ถาม/พูด/ตอบ/แสดงออก/มีส่วนร่วม/เขียน ในเชิงสร้างสรรค์
* กระตือรือร้น ใฝ่หาความรู้อยู่เสมอ
* เตรียมตัวล่วงหน้าก่อนเรียน เช่น จดจำคำศัพท์ก่อนเรียน อ่านและค้นคว้าบทเรียนก่อนเรียน ฯลฯ
* Shot Note ขีดเส้นใต้ใจความสำคัญ
* ทบทวนบทเรียนหลังเรียน เช่น เขียนแผนผังความคิด อ่าน Shot Note เขียนย่อความเรื่องที่ได้เรียนรู้ ฯลฯ
* จดจำทักษะพื้นฐานที่จำเป็นในการเรียนรู้เรื่องต่าง ๆ ได้ เช่น จำคำศัพท์ในบทเรียน ,หลักไวยกรณ์, ทฤษฎีต่าง ๆ ฯลฯ ได้อย่างแม่นยำ
* รักการเรียนรู้

**อย่างไรคือการคำนวณได้**

* สามารถบวก ลบ คูณ หาร ได้
* ท่องสูตรคูณแม่ 2 – 12 ได้
* จำสูตรที่จำเป็นทางคณิตศาสตร์และวิทยาศาตร์ได้
* แก้โจทย์ปัญหาได้อย่างเป็นระบบ (โจทย์ถามอะไร – โจทย์กำหนดอะไรให้ – จะหาคำตอบได้อย่างไร – คำตอบคืออะไร – ตรวจคำตอบ)
* แก้ปัญหาแบบพลิกแพลงได้

**อย่างไรคือมีทักษะกระบวนการทางวิทยาศาสตร์**

* เป็นคนช่างสังเกต
* รู้จักตั้งคำถามและสมมติฐาน
* ค้นคว้า รวบรวม แยกแยะข้อมูล
* ทดลองหาคำตอบ สรุปผล
* ประเมินค่าและอภิปรายผลการทดลองได้

**อย่างไรคือการใช้ ICT เป็น**

* สืบค้น ค้นคว้า และเลือกใช้ข้อมูลเทคโนโลยีสารสนเทศจากแหล่งต่าง ๆ ได้อย่างมีวิจารณญาณในเชิงสร้างสรรค์
* สามารถนำเทคโนโลยีสารสนเทศต่าง ๆ มาใช้ในการนำเสนอผลงานของตนเอง

**อย่างไรคือคิดเป็น**

* คิดอย่างสร้างสรรค์
* มีจินตนาการ
* มีวิจารณญาณในการเชิงสร้างสรรค์
* มีกระบวนการในการทำงาน/แก้ปัญหาอย่างเป็นระบบ
* คิดเชิงบวก
* คิดในเชิงนวัตกรรม
* คิดอย่างมีสติ รอบคอบ

**อย่างไรคือมีบุคลิกภาพที่ดี**

* แข็งแรง รักษาสุขภาพ รักการออกกำลังกาย
* มีสง่า สะอาด แต่งกายเหมาะสมตามวัย
* ร่าเริงแจ่มใส
* สมส่วน สมวัย
* มีภาวะความเป็นผู้นำและผู้ตามที่ดี
* มีสุขภาวะที่ดี